و هه‌م له‌رووی‌ كات و زه‌مه‌نیشه‌وه‌ ، به‌لاَم زۆربه‌ی‌ كاتیش ئه‌و سنوردارییه‌شی‌ پێ ره‌وا نه‌بینراوه‌و له‌رێی‌ دوژمنه‌كانیه‌وه‌ ئه‌و نیمچه‌ ده‌سه‌لاَته‌ش روخێنراوه‌ هاوکات هه‌ندێک له‌و ده‌سه‌ڵاتانه‌ له‌ ناوه‌وه‌ توشی قه‌یران بوون و ، ناکۆکیه‌کان له‌ هه‌موو سنورێک تێپه‌ڕیان کردووه‌ و هۆکارێک بوون بۆڕوخاندنیان،حه‌سنه‌ویه‌كان یه‌كێك بوون له‌و ده‌سه‌لاَته‌ ناوچه‌یانه‌ی‌ كورد كه‌ زیاتر به‌ میرایه‌تی‌ ناسراون ، حه‌سه‌نه‌وییه‌کان کورد بوون و له‌ نێوان ساڵانی ( 959-1015) میرایه‌تی خۆیان هه‌بووه‌ و پانتایی ده‌سه‌ڵاته‌که‌یان ناوچه‌کانی ڕۆژئاوای ئێران(کوردستانی ڕۆژهه‌لات) و ناوچه‌کانی نێوان هه‌ردوو ڕوباری دیجله‌ و فوراتی ئه‌مڕۆی عێراقی گرتۆته‌وه‌. پایته‌خته‌که‌یان شاری "دینه‌وه‌ر" بووه‌ که‌ ده‌که‌وێته‌ باکوری ڕۆژهه‌ڵاتی شاری کرماشان. میرایه‌تییه‌که‌ ناوی میرایه‌تی "حه‌سنه‌وی" بووه‌ ، چونکه‌ دامه‌زرێنه‌ره‌که‌ی ناوی "حه‌سنه‌وی کوڕی حسین" بووه‌ که‌ سه‌رۆکی خێڵی "بازرگان" بووه‌.
